Sverre Farstad

Sverre Melvin Farstad (født 8. februar 1920 i Trondheim, død 27. mars 1978 i Oslo) var en norsk skøyteløper som representerte Sportsklubben Falken, Trondheim. Han vant gull og satte olympisk rekord med 2.17,6 på 1 500 meter i OL 1948 i St. Moritz. Han ble europamester i Davos, Sveits 1949 og tok sølv i allround-VM på skøyter 1947 på Bislett stadion i Oslo. 
Farstad hadde den første verdensrekorden anerkjent av ISU (Det internasjonale skøyteforbundet) sammenlagt med 188,958 poeng, etter serien 41,8 – 8.15,4 – 2.13,9 – 17.39,7. Det var nesten to poeng bedre enn den tidligere bestenoteringen i verden, satt av nordmannen Ivar Ballangrud i Davos elleve år tidligere.Han har NM-sølv både i vektløfting og roing. 
Han ble tildelt Egebergs ærespris for skøyter og vektløfting i 1947.
Farstad var en av tidenes mest allsidige norske idrettsutøvere, med premier i bryting, boksing, sykling og pistolskyting, i tillegg til de tre grenene nevnt ovenfor.
Da han døde var Farstad sportsjournalist i Arbeiderbladet i Oslo. På slutten av 1950- og begynnelsen av 1960-tallet var han trener for det italienske skøytelandslaget, med løpere som i denne perioden tok steget opp i verdenseliten. Trenerjobben ble gjennomført under korte besøk mens han arbeidet som journalist i Oslo. Han var i en årrekke leder i Oslo Leieboerforening og i Norges Leieboerforbund. Før han slo gjennom som skøyteløper, var han sjømann i utenriksfart, arbeidet på skofabrikk, og var banemann på Øya stadion.
Sverre Farstad er storebror til norgesmester i vektløfting Albert Farstad.


== Andre OL-meritter ==
1948  St. Moritz – sjetteplass i hurtigløp på skøyter, 500 meter  Norge


== Personlige rekorder ==
Hurtigløp på skøyter.


=== Verdensrekorder ===
Liste over verdensrekordnoteringer i hurtigløp på skøyter gjort av Sverre Farstad.


== Gatenavn ==
I Stavanger er Sverre Farstad hedret med Sverre Farstads vei på Tjensvoll.


== Litteratur ==
Bjørnsen, Knut (1932–2008); Jorsett, Per (1920–2019) (1971). «Sverre Farstad – Fighteren fra Lademoen». Skøytesportens stjerner. Oslo: Cappelen. s. 88–91.  [Tilgang for norske IP-adresser / Digitalisert på Bokhylla.no av Nasjonalbiblioteket.]
Hyldmo, Endre (1992). «Sverre Farstad – Fighteren fra Lademoen». Trøndergull : Trøndelags vinter-OL-historie. Melhus: Snøfugl. s. 18–23. ISBN 8270831964.  [Tilgang for norske IP-adresser / Digitalisert på Bokhylla.no av Nasjonalbiblioteket.]
Hasse Farstad (november 2020). Fri som Falken – historien om Sverre Farstad og Falken-trioen. ISBN 9788230347942. 


== Referanser ==


== Eksterne lenker ==
(en) Sverre Farstad – Olympics.com 
(en) Sverre Farstad – Olympic.org 
(en) Sverre Farstad – Olympedia 
(en) Sverre Farstad – Sports-Reference (OL-resultater – arkivert) 
(en) Sverre Farstad – databaseOlympics.com (arkivert) 
(en) Sverre Farstad – Speedskatingbase.eu 
(en) Sverre Farstad – SpeedSkatingNews.info 
(en) Sverre Farstad – SpeedSkatingStats.com 
(en) Sverre Farstad – TheSports.org 
Farstad.filene.no Nettsted dedikert til Sverre Farstad.
(en) Sverre Farstad på www.ISU.html.infostradasports.com
«Sverre Farstad» (engelsk). SkateResults.com. Arkivert fra originalen 19. juni 2007. Besøkt 8. desember 2014. 
(no) Sverre Farstad i Store norske leksikon